b'\n_START_ARTICLE_\nPolarekspressen\n_START_PARAGRAPH_\nPolarekspressen (originaltittel: The Polar Express) er en barnebok fra 1985, skrevet og illustrert av Chris Van Allsburg, tidligere professor ved Rhode Island School of Design. Boken regnes som en klassisk julefortelling._NEWLINE_I\xc2\xa01986 ble boken tildelt Caldecott Medal for barnelitteratur og ved en nettunders\xc3\xb8kelse i 2007 angav National Education Association boken som en av l\xc3\xa6rernes topp 100-b\xc3\xb8ker for barn. I 2012 ble den utpekt til alle tiders topp 100-billedb\xc3\xb8ker av School Library Journal._NEWLINE_Boken utspiller seg delvis i Grand Rapids\xc2\xa0i Michigan. Fortellingen ble i\xc2\xa02004 filmatisert, en Oscar-nominert\xc2\xa0s\xc3\xa5dan, med Tom Hanks\xc2\xa0i en av rollene.\n_START_SECTION_\nHandling\n_START_PARAGRAPH_\nEn ung gutt h\xc3\xb8rer et tog og kondukt\xc3\xb8ren tilbyr ham en tur, sammen med andre barn, mot Nordpolen, der\xc2\xa0Julenissen\xc2\xa0bor. Han tilbys \xc3\xa5 f\xc3\xa5 ta imot julens f\xc3\xb8rste julegave. Da han f\xc3\xa5r tilbud om \xc3\xa5 velge, velger han en bjelle, og deretter reiser Julenissen avg\xc3\xa5rde for sin \xc3\xa5rlige julegaveutdeling._NEWLINE_P\xc3\xa5 hjemreisen med toget oppdager gutten at han mistet bjellen. P\xc3\xa5 juledagsmorgenen finner hans s\xc3\xb8ster en julegave under juletreet, og i pakken ligger bjellen, utdelt av Julenissen. Bare han og hans s\xc3\xb8ster kan h\xc3\xb8re bjellen, foreldrene tror da at den er \xc3\xb8delagt. N\xc3\xa5r de blir eldre h\xc3\xb8rer heller ikke hans s\xc3\xb8ster lengre bjellen, men selv h\xc3\xb8rer han den stadig som voksen, akkurat som alle som virkelig tror.'